section_heading: Treninzi
paragraph_text: Uoči drugog treninga, suci su provjeravali incident koji je na prvom treningu izazvao Verstappen, no odlučili su da neće poduzimati ništa u vezi s tim. Prvi je na stazu izašao Magnussen, koji je zbog tehničkih problema propustio veći dio prvog treninga. Charles Leclerc je bio prvi vozač koji je postavio vrijeme 1:15.795. Nakon dvadeset minuta treninga svi su osim Ricciarda odvozili mjereni krug, a pet minuta nakon toga bila je izvješena crvena zastava zbog potrebnih popravaka na stazi između 4. i 5. zavoja, jer je jedan od poklopaca na kanalizacijskim otvorima popustio, te je bilo potrebno dodatno pričvršćivanje. Nakon što je trening nastavljen, Verstappen je zamalo ostao bez prednjeg krila, zbog laganog kontakta njegovog prednjeg krila sa zadnjim lijevim kotačem Grosjeana. Dvadeset minuta prije kraja treninga vozači su odrađivali simulaciju utrke.<ref> Daniel Ricciardo najbrži i na drugom treningu u Monaku GP1 Objavljeno 24. svibnja 2018. Pristupljeno 26. svibnja 2018.